**Zmluva na poskytnutie služieb**

uzatvorená v zmysle ust. § 269 ods. 2 Obchodného zákonníka v znení neskorších predpisov

**„Optimalizácia nákladov za distribúciu elektrickej energie“**

**Zmluvné strany:**

1. Objednávateľ: **Mesto Pezinok**

sídlo: Radničné nám. 7, 902 14 Pezinok

IČO: 00 305 022

DIČ: 2020662226

Zastúpené: Ing. arch. Igor Hianik, primátor mesta Pezinok

Bankové spojenie: Prima banka Slovensko, a.s.

IBAN: SK02 5600 0000 0066 0200 6001

Číslo telefónu: 033/6901230

(ďalej ako „**Objednávateľ**“ )

a

1. Dodávateľ:

sídlo:

IČO:

DIČ:

IČ DPH:

Zápis v OR:

Zastúpený:

Bankové spojenie:

IBAN:

Kontaktná osoba:

E-mail:

(ďalej ako „**Dodávateľ**“)

(Objednávateľ a Dodávateľ spolu ďalej ako **„Zmluvné strany“**)

sa dohodli na tejto zmluve na poskytnutie služby (ďalej ako **„Zmluva“**).

1. **Úvodné ustanovenia**
2. Zmluva je uzatvorená ako výsledok verejného obstarávania v zmysle § 117 zákona č. 345/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
3. Zmluvné strany vyhlasujú, že im nie sú známe žiadne skutočnosti, ktoré by im bránili v uzavretí tejto Zmluvy, že majú v úmysle dodržať všetky záväzky vyplývajúce zo všeobecne záväzných právnych predpisov Slovenskej republiky a tiež všetky záväzky dojednané v tejto Zmluve, že výkon práv dojednaných v tejto Zmluve sa bude uskutočňovať v súlade s dobrými mravmi a obchodnými zvyklosťami, že si nezatajili žiadne skutočnosti, ktoré by mohli ovplyvniť ich úmysel uzavrieť túto Zmluvu.
4. Dodávateľ je spoločnosťou zaoberajúcou sa najmä poradenskými službami v oblasti energetiky a s tým súvisiacimi činnosťami vedúcimi k dosiahnutiu úspory nákladov za elektrinu.
5. **Predmet zmluvy**
6. Predmetom tejto Zmluvy je záväzok Dodávateľa dodať služby uvedené v tomto článku Zmluvy podľa potrieb Objednávateľa. Objednávateľ sa zaväzuje poskytovať súčinnosť, služby prevziať a zaplatiť za poskytnuté služby odplatu.
7. Predmetom tejto Zmluvy je záväzok Dodávateľa dodať služby uvedené v tomto článku Zmluvy podľa potrieb Objednávateľa počas doby plnenia.
8. Táto Zmluva upravuje podmienky medzi Zmluvnými stranami pri riešení optimalizácie distribučných nákladov, s cieľom poskytovania energetických služieb Dodávateľom, a s tým spojenej činnosti vedúcej k dosiahnutiu úspory nákladov za elektrinu pre Objednávateľa, a to za každý rok účinnosti tejto zmluvy voči východiskovej hodnote dohodnutej ďalej v tejto zmluve, v súlade s ods. 4 tohto článku tejto Zmluvy v predpokladanej sume:

Cena bez DPH.........................................EUR

DPH 20%.................................................EUR

**Cena celkom s DPH................................EUR**

(slovom: ...........................................................)

1. Dodávateľ sa za týmto účelom zaväzuje poskytovať Objednávateľovi najmä nasledujúce služby:
2. **ANALYTICKÁ ČASŤ:**

Zmonitorovanie a navrhnutie všetkých optimalizačných opatrení, ktoré je možné v implementačnej časti realizovať. Spracovanie analýzy pre každé odberné miesto mesta Pezinok, a to z hľadiska:

1. optimálneho nastavenia rezervovanej kapacity (ďalej len „ RK“), maximálnej rezervovanej kapacity (ďalej len „MRK“) – grafická vizualizácia znázorňujúca pomer navrhovanej RK a skutočnej RK v porovnaní s reálnym odberovým diagramom v prípade meraní typu A, počas celej doby merania ako je dostupná na dodávateľskom dátovom portáli,
2. návrh zmeny zmluvného produktu pre distribúciu elektriny pre každé jedno odberné miesto (ďalej len „OM“), pokiaľ je to vhodné,
3. analýza pokút za účinník a spätnú dodávku jalovej elektriny na všetkým OM, kde za posledných 12 mesiacov prišlo k penalizácii minimálne 150 eur/rok,
4. iné optimalizačné návrhy, ktoré môžu priniesť Objednávateľovi úsporu v nákladoch na distribúciu elektriny (napr. zrušenie odberných miest alebo zlučovanie viacerých odberných miest).
5. prezentácia výsledkov analýzy pred Objednávateľom a spoločné odsúhlasenie opatrení na realizáciu implementačnej časti

(ďalej ako „**Služby analytickej časti**“),

1. **IMPLEMENTAČNÁ ČASŤ:**

Realizácia všetkých opatrení, ktoré sú navrhované v analytickej časti, vrátane tých s nevyhnutným technickým zásahom na jednotlivých odberných miestach.

Na základe odsúhlasenia opatrení zo strany Objednávateľa v zmysle analytickej časti vykonať implementačnú fázu v minimálnom členení:

1. nastavenie optimálnych hodnôt RK a MRK a ich druhov, v prípade potreby uzatvorenie novej zmluvy o pripojení odberného miesta s príslušným prevádzkovateľom distribučnej sústavy (ďalej len „DS“) s dohodnutými technickými parametrami,
2. zmena produktu pre distribúciu elektriny, v prípade potreby uzatvorenie novej zmluvy o združenej dodávke elektriny,
3. zmena taríf (jedno a viactarifné produkty), v prípade potreby uzatvorenej novej zmluvy o pripojení do DS, zmluvy o združenej dodávke elektriny,
4. v prípade odberných miest, kde na základe analýzy bude za účelom úspory identifikovaná potreba riešiť elimináciu penalizácií za nedodržanie predpísanej hodnoty účinníka a spätnej dodávky jalovej elektriny (každé miesto, kde v predchádzajúcom roku penalizácie dosiahli minimálne 150 eur/rok), dodávateľ zabezpečí a zrealizuje obhliadky a kompletnú technickú realizáciu kompenzačného zariadenia s cieľom eliminácie penalizácie, vrátane dokumentácie,
5. zrušenie odberných miest v prípade ich nevyužívania,
6. prezentácia výsledkov implementácie pred Objednávateľom vo forme Záverečnej správy z implementácie a odsúhlasenie dosiahnutých úspor.

(ďalej ako „**Služby implementačnej časti**“),

1. **PREVÁDZKOVÁ ČASŤ:**

On-line monitorovanie odberných miest po dobu minimálne 3 rokov.

1. periodický monitoring v rozsahu analytickej časti s pravidelným reportom o všetkých odberných miestach, minimálne 4x za rok,
2. automatická notifikácia zástupcu mesta o vzniknutých penalizáciách, ale najmä o prekročení zmluvných hodnôt, ale taktiež o hraničných hodnotách (napr. priblíženie na 20 % zmluvnej RK) a iných anomáliách v odbere s návrhom riešenia,
3. implementácia nových optimalizačných opatrení na základe periodického monitoringu v dohodnutom rozsahu (identifikácia ďalších úspor a ich realizácia vo vyššie uvedenom rozsahu),
4. poradenské služby v oblasti distribúcie elektriny v zmysle vyššie uvedených parametrov.

(ďalej ako „**Služby prevádzkovej časti**“).

1. **Spôsob dodania Služieb a ich realizácia**
2. Analýzu dát (Služby analytickej časti) v zmysle článku II. ods. 4 časť (A) Analytická časť tejto Zmluvy sa Dodávateľ zaväzuje odovzdať Objednávateľovi v lehote do 5 (slovom: päť) pracovných dní odo dňa účinnosti Zmluvy a Implementáciu (Služby implementačnej časti) v zmysle článku II. ods. 4 časť (B) Implementačná časť tejto Zmluvy sa Dodávateľ zaväzuje zrealizovať pre Objednávateľa do 10 (slovom: desať) pracovných dní odo dňa odsúhlasenia navrhnutých opatrení. V lehotách nie je započítaný čas na plnenie zo strany Objednávateľa, prípadne tretích strán (napríklad príslušného prevádzkovateľa distribučnej sústavy).
3. Objednávateľ sa zaväzuje zabezpečiť aj nevyhnutnú súčinnosť pri:
4. Službách analytickej časti: pomoc pri zabezpečení prístupov na portály energetických spoločností, príp. poskytnutie vyúčtovacích faktúr za všetky odberné miesta za obdobie posledných dvoch rokov;
5. Službách implementačnej časti: konzultácia pri definovaní ročnej úspory, očakávaný vývoj spotreby na odbernom mieste, odsúhlasenie rozsahu implementácie vo forme plnej moci na realizáciu optimalizačného opatrenia;
6. Službách prevádzkovej časti: informovanie Dodávateľa o všetkých zmenách, ktoré majú dopad na zmenu ceny (najmä uzatvorenie novej zmluvy na dodávku elektriny, zmena charakteru spotreby na odbernom mieste).
7. V prípade, ak Objednávateľ odmietne poskytnúť súčinnosť Dodávateľovi, Dodávateľ je oprávnený Služby nerealizovať, pričom takéto konanie nebude považované za porušenie tejto Zmluvy.
8. V prípade, ak Objednávateľ neposkytne potrebnú súčinnosť vo vyššie uvedenom rozsahu Dodávateľovi a táto skutočnosť bude mať dopad na cenu elektriny, Dodávateľ nenesie zodpovednosť za nezrealizovanie úspory a zmluvné strany budú vnímať túto situáciu z pohľadu odmeny akoby sa úspora zrealizovala.
9. Analýza, ktorá bude sprístupnená Objednávateľovi bude obsahovať popis jednotlivých úspor na úrovni odberného miesta, ktorú by mohol Objednávateľ po implementácii všetkých zmien odporučených Dodávateľom ušetriť aj s návrhom spôsobu realizácie (Analýza). Na základe výsledkov Analýzy sa dohodne Dodávateľ a Objednávateľ na rozsahu implementácie a Dodávateľ na základe tejto dohody upraví rozsah identifikovaných úspor a implementačných opatrení.
10. Po tom, čo Objednávateľ bude súhlasiť s navrhovanými opatreniami, Dodávateľ zrealizuje v zmysle článku II. ods. 4. časť B Služby implementačnej časti, z ktorej vyhotoví Záverečnú správu z implementácie (ďalej ako „Záverečná správa z implementácie).
11. V prípade, ak budú zo strany Objednávateľa vznesené pripomienky k výsledkom Záverečnej správy v zmysle článku II. časť B Služby implementačnej časti, bude táto správa zo strany Dodávateľa upravená takým spôsobom, aby odzrkadľovala skutočný stav implementácie, ak sa Dodávateľ a Objednávateľ nedohodnú inak. Skutočný stav implementácie bude zo strany Odberateľa považovaný za preukázateľný najmä prostredníctvom úpravy výšky fakturačných položiek za elektrinu.
12. Po odsúhlasení výstupov zo Záverečnej správy z implementácie Dodávateľ zaháji Služby prevádzkovej časti.
13. Na základe odsúhlasených výsledkov uvedených v Záverečnej správe z implementácie bude stanovená hodnota predpokladanej ročnej úspory.
14. **Odmena – platobné podmienky, náhrada nákladov**
15. Za poskytovanie Služieb podľa tejto Zmluvy sa Objednávateľ zaväzuje uhradiť Dodávateľovi odmenu vo výške ....... % zo sumy skutočne dosiahnutej ročnej úspory voči „východiskovému - referenčnému roku“ (tzn. predchádzajúcich 12 kalendárnych mesiacov s výnimkou odberných miest bez histórie kde nie je možné porovnať úsporu nákladov za 12 kalendárnych mesiacov) a to za každý rok po dobu 3 (slovom: troch) rokov od odsúhlasenia výsledkov Záverečnej správy z implementácie. V prípade subjektov a ich odberných miest bez histórie, kde nie je možné z objektívnych dôvodov určiť náklady vo „východiskovom roku“, bude suma nákladov vo „východiskovom roku“ určená dohodou zmluvných strán.
16. Objednávateľ vyplatí odmenu Dodávateľovi na základe riadnej faktúry a to vo výške .......% zo sumy skutočne zrealizovanej ročnej úspory uvedenej v Záverečnej správe z implementácie.
17. Do výpočtu zrealizovanej úspory sa počítajú iba opatrenia a fakturačné položky, ktoré boli predmetom úpravy a to najmä:
    1. Poplatok za prekročenie rezervovanej kapacity.
    2. Poplatok za prekročenie maximálnej rezervovanej kapacity.
    3. Poplatok za rezervovanú kapacitu.
    4. Penalizácia za nedodržanie predpísanej hodnoty účinníka.
    5. Penalizácia za spätnú jalovú dodávku.

Pre vylúčenie pochybností sa do výpočtu úspory nezarátavajú variabilné zložky ceny za distribúciu elektriny a dodávku elektriny závislé od spotrebovaného alebo dodaného množstva činnej elektriny, ak neboli predmetom implementačných prác.

1. Faktúru vystavuje Dodávateľ do 15 dní od odsúhlasenia Záverečnej správy z implementácie Objednávateľom po skončení štvrťroka a vyčíslení a odsúhlasení reálnej úspory.
2. V prípade, pokiaľ bude mať Dodávateľ pochybnosti o správnosti dokladov preukazujúcich skutočne ušetrenú sumu, Dodávateľ je oprávnený kontaktovať Objednávateľa a overiť si dané skutočnosti. Objednávateľ sa zaväzuje mu pri tomto poskytnúť všetku potrebnú súčinnosť, najmä zabezpečiť všetku požadovanú dokumentáciu.
3. Dodávateľ a Objednávateľ sa dohodli, že v odmene Dodávateľa sú zahrnuté náklady spojené s vybudovaním kompenzačného zariadenia v zmysle článku II. článok 4. časť (B) Implementačná časť, písm. d), t.j. náklady spojené s realizáciou kompenzácie s cieľom eliminácie prirážok za nedodržanie predpísanej hodnoty účinníka a spätnej dodávky jalovej elektriny, kde bola výška penalizácie minimálne 150 eur vo východiskovom roku, pričom dodávateľ zabezpečí kompletnú technickú realizáciu kompenzačného zariadenia vrátane dodávky príslušnej technickej dokumentácie.
4. Dodávateľ a Objednávateľ sa zároveň dohodli, že v odmene Dodávateľa nie sú zahrnuté tzv. ostatné náklady, ktoré nie sú výlučne nákladmi Dodávateľa a to najmä (úhrada poplatku za pripojenie prevádzkovateľovi distribučnej sústavy, úhrada poplatku za rôzne úkony spojené so zmenou produktov na strane Dodávateľa, úhrada s prípravou revíznej správy s výnimkou predchádzajúceho bodu, úhrada spojená v prípadnou prekládkou zariadenia). O týchto nákladoch je povinný Dodávateľ informovať Objednávateľa v čase prípravy analytickej časti ak si je týchto skutočností vedomý. Tieto náklady spolu s ostatnými nákladmi budú zohľadnené pri výpočte skutočne dosiahnutej ročnej úspory voči „východiskovému - referenčnému roku“ v Záverečnej správe z implementácie.

1. Dodávateľ a Objednávateľ sa dohodli, že všetky ostatné náklady bude znášať Objednávateľ, ak nedôjde medzi Dodávateľom a dotknutými stranami k inej vzájomnej dohode.
2. Splatnosť faktúr v zmysle tohto článku je 30 dní odo dňa ich doručenia Objednávateľovi.
3. **Trvanie Zmluvy**
4. Zmluva sa uzatvára na dobu troch rokov odo dňa jej účinnosti.
5. Zmluvu je možné ukončiť:
6. na základe vzájomnej dohody obidvoch zmluvných strán,
7. písomnou výpoveďou bez udania dôvodu, s výpovednou lehotou jeden mesiac, ktorá začína plynúť prvým dňom nasledujúceho kalendárneho mesiaca po doručení výpovede,
8. odstúpením v prípade porušenia povinností vyplývajúcich z tejto zmluvy jednou zo zmluvných strán a to dňom doručenia písomného oznámenia o odstúpení.
9. Uplynutím výpovednej doby nie sú viac záväzné medzi stranami práva a povinnosti podľa Zmluvy. Podmienky týkajúce sa už prijatej objednávky sú však medzi stranami záväzné naďalej. Skončením Zmluvy nie sú dotknuté práva a povinnosti z jednotlivých prijatých objednávok.
10. **Práva a povinnosti Dodávateľa**
11. Dodávateľ je povinný vykonávať činnosti uvedené v čl. II tejto Zmluvy riadne, včas, v požadovanej kvalite a osobne na základe Plnomocenstva. Dodávateľ je povinný vykonávať činnosť riadne a s odbornou starostlivosťou.

Objednávateľ sa zaväzuje, že predmet Zmluvy ako celok neodovzdá na realizáciu tretej osobe. V prípade porušenia tohto záväzku je objednávateľ oprávnený odstúpiť od tejto Zmluvy.

1. Dodávateľ je povinný dodržiavať pokyny a požiadavky Objednávateľa.
2. Pri zániku tejto Zmluvy je Dodávateľ povinný odovzdať Objednávateľovi všetky doklady a dokumenty, ktoré nadobudol v súvislosti s činnosťou pre Objednávateľa.
3. Dodávateľ je povinný dodržiavať mlčanlivosť o všetkých skutočnostiach, o ktorých sa dozvedel v súvislosti s výkonom činnosti v záujme Objednávateľa, s výnimkou prípadov, keď ho tejto povinnosti zbaví Objednávateľ; táto povinnosť trvá aj po skončení tejto Zmluvy.
4. Pre vylúčenie pochybností Zmluvné strany potvrdzujú, že Dodávateľ je oprávnený poskytovať spoluprácu a služby, ktoré sú predmetom tejto zmluvy aj iným subjektom bez obmedzenia.
5. Dodávateľ prehlasuje, že disponuje potrebnými vedomosťami a skúsenosťami a je plne spôsobilý na dodávku služieb Objednávateľovi podľa článku II. tejto Zmluvy a je oprávnený vykonávať činnosti potrebné pre splnenie predmetu Zmluvy.
6. V prípade omeškania Dodávateľa, s realizovaním služby v článku II. tejto Zmluvy, je Objednávateľ oprávnený požadovať zaplatenie zmluvnej pokuty vo výške 0,05 % za každý aj začatý deň omeškania z celkovej ceny. Týmto dojednaním nie je dotknutý nárok objednávateľa na prípadnú náhradu škody. V prípade omeškania Objednávateľa s úhradou faktúry v zmysle článku IV. tejto Zmluvy, je Dodávateľ oprávnený požadovať zaplatenie zmluvnej pokuty vo výške 0,05 % za každý aj začatý deň omeškania z celkovej ceny.
7. **Práva a povinnosti Objednávateľa**
8. Objednávateľ je povinný poskytnúť Dodávateľovi potrebnú súčinnosť pre účely realizácie tejto Zmluvy.
9. Objednávateľ je pre účely realizácie dojednanej odmeny povinný (osobne, písomne, telefonicky, e-mailom) Dodávateľa informovať o jednotlivých ušetrených nákladoch činnosťou Dodávateľa.
10. Objednávateľ je povinný poskytnúť Dodávateľovi informácie súvisiace so spotrebou alebo výrobou elektrickej energie Objednávateľa pre potreby aplikácie tejto Zmluvy.
11. Objednávateľ je povinný uhrádzať odmenu dodávateľovi riadne a včas.
12. V prípade omeškania objednávateľa s úhradou odmeny alebo jej časti podľa tejto Zmluvy, môže Dodávateľ požadovať zmluvnú pokutu vo výške 0,05 % z fakturovanej sumy za každý aj začatý deň omeškania.
13. **Záverečné ustanovenia**
14. Písomnosti týkajúce sa záväzkov medzi Zmluvnými stranami, ktoré vyplývajú z tejto Zmluvy sa Zmluvné strany zaväzujú doručovať písomne poštou vo forme doporučenej listovej zásielky alebo elektronicky prostredníctvom e-mailu na kontaktnú osobu.
15. Písomnosti týkajúce sa zmien a zániku tejto Zmluvy sa Zmluvné strany zaviazali doručovať písomne poštou vo forme doporučenej listovej zásielky do vlastných rúk.
16. Táto Zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni zverejnenia v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v spojení s § 47a zákona č. 40/1964 Zb. Občiansky zákonník na webovom sídle Objednávateľa.
17. Zmluvné strany sa dohodli, že ani jedna zo Zmluvných strán nie je oprávnená jednostranne si započítať akúkoľvek pohľadávku voči pohľadávke druhej strany.
18. Táto zmluva je vyhotovená v troch rovnopisoch, dve vyhotovenia pre Objednávateľa a jedno vyhotovenie pre Dodávateľa.
19. Túto zmluvu je možné meniť len písomnými dodatkami podpísanými oboma Zmluvnými stranami.
20. Právne vzťahy upravené touto Zmluvou, ako aj právne vzťahy touto Zmluvou výslovne neupravené sa spravujú príslušnými ustanoveniami zákona č. 513/1991 Zb. Obchodného zákonníka a súvisiacimi predpismi.
21. Zmluvné strany vyhlasujú, že si túto zmluvu prečítali, jej obsahu rozumejú, uzavreli ju slobodne a vážne, určite a zrozumiteľne, nie pod nátlakom ani v tiesni za nápadne nevýhodných podmienok a na znak súhlasu s jej obsahom ju vlastnoručne podpísali.

V Pezinku, dňa: V .................., dňa:................

----------------------------------- --------------------------------------

Objednávateľ Dodávateľ

|  |  |  |
| --- | --- | --- |
| **Mesto Pezinok**  Ing. arch. Igor Hianik  primátor mesta Pezinok |  | |
|  |  | |
|  | |  | |